**HEA EESKUJU**

**ELERIIN MIILMAN**

Rakvere Gümnaasium

Eleriin Miilman on Rakvere Gümnaasiumi abiturient. Ta on meie kooli tänaseks märgilise ja laialdast tähelepanu pälvinud noorte omaalgatusliku ettevõtmise "RG Filmifestival" üks peakorraldajatest olnud juba mitmendat aastat. Kevadel lõpetab Eleriin kooli ja annab teatepulga üle järgmistele korraldajatele.

RG Filmifestival on pikaaegse traditsiooniga, alates 2000 aastast meie kooli õpilaste poolt järjepidevalt igal aastal veebruarikuus korraldatav noorte festival, kus saavad oma filmiloomingut esitleda nii kooliõpilased kui ka üliõpilased. Ja vaatamisrõõmu pakub see üritus samuti paljudele filmihuvilistele noortele. Algselt oma kooli õpilaste tagasihoidlikust lühifilmide vaatamise õhtust on tänaseks saanud üleriigiline festival kuhu saadavad oma filme paljud noored üle Eesti. Nende aastate jooksul, mil Eleriin on olnud selle ettevõtmise eesotsas, on festival veelgi kasvanud, sisukamaks ja korralduslikult professionaalsemaks muutunud. Seda tänu tema oskuslikule korraldustiimi juhtimisele.

Eleriin on väga hea suhtleja, kes oskab kaasa haarata teisi noori, neid innustada ja kaasa mõtlema panna. On iseloomult heatahtlik, rõõmsameelne ja optimistlik. Ta on ka väga hea sõna valdja ja tal on loomupärast näitlejaannet. Ta on esinenud paljudel sõnaloomingu konkurssidel. Eleriin lööb aktiivselt kaasa meie kooli näiteringi Rakvere Gümnaasiumi Teatriansambel tegevustes. Koos Teatriansambliga on ta käinud esinemas nii Saaremaa Miniteatrpäevadel kui Jõgeval luuleetenduste festivalil. Ikka on Eleriini märgatud ja esile tõstetud. Igapäevase koolitöös on Eleriin korralikult hakkama saav tütarlaps, kes hätta ei jää ja asjad alati õigel ajal ära teeb. Lääne-Virumaa noortel on loodud ühing, mille liikmed on võtnud endile eesmärgiks aidata abivajajaid, eriti vanemaid inimesi. Üks eestvedajatest on Eleriin. Suviti on noored aidanud neil küttepuid laduda, aeda korrastada, muru niita ja veel mitmesuguseid vajalikke töid teha.

Oskus asju korraldada. Oskus suhelda ja teisi inimesi oma ettevõtmistesse kaasa haarata. Eleriin on abivalmis ja sõbralik ja ettevõtlik noor. Suurim saavutus ehk ongi Rakvere Gümnaasiumi Filmifestivali peakorraldaja tööga väga hästi hakkama saamine õpilasena. Ja muidugi ka abi vajavate vanurite aitamine vabatahtlikuna. Sellepärast väärib, et oleks meil ainult rohkem selliseid noori, kes on vabatahtlikult valmis panustama oma kogukonda, teisi aitama, inimesi kaasa haarama, mõtlema, kuidas asju paremaks teha.

HEA EESKUJU ESITAJA

Aivar Part